Държавен вестник, бр. 59, 2014 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  59
Люксембург (чрез Общия доставчик на ус­
луги), известие за всяка промяна, свързана 
с Облигациите, която оказва влияние върху 
сумата или датата на каквото и да е плащане, 
дължимо по Облигациите.
7. Фискалният агент или Регистраторът 
(доколкото са информирани) своевременно 
ще предоставя на Юроклиър и Клиърстрийм, 
Люксембург (чрез Общия доставчик на услуги), 
копия от цялата информация, предоставена 
на Облигационерите.
8. Фискалният агент или Регистраторът 
своевременно ще препраща на Емитента всяка 
кореспонденция, която получи от Юроклиър 
и Клиърстрийм, Люксембург, директно чрез 
Общия доставчик на услуги относно Обли­
гациите.
9. Фискалният агент или Регистраторът 
(доколкото са информирани) своевременно 
ще уведомява Юроклиър и Клиърстрийм, 
Люксембург (чрез Общия доставчик на услуги), 
за всяко неизпълнение от страна Емитента, 
свързано с плащане, дължимо по Облигации­
те, когато същото е изискуемо.
ПРИЛОЖЕНИЕ 5
ИНФОРМАЦИОННО ПРИЛОЖЕНИЕ ОТ­
НОСНО ОБЛИГАЦИИТЕ
Съгласно Договора за фискално агентство, 
сключен на 21 май 2014 г., Емитентът с насто­
ящото уведомява Фискалния агент относно 
следните условия на Облигациите:
1. Номиналната стойност на Облигациите 
е [[•] евро] / [[•] щатски долара] (не повече 
от 1 493 000 000 евро или равностойността на 
тази сума в щатски долари).
2. Емисионната цена е [•] процента от 
номиналната стойност на Облигациите.
3. Лихвеният процент на Облигациите е 
[•] процента годишно (но не повече от 10 
процента годишно).
4. Датата на падеж на Облигациите е [•] 
(но не по-късно от 15 години след Датата на 
приключване).
5. Датата на приключване е [•] 2014 г.
Настоящото е Информационното приложе­
ние към Облигациите, към което реферира 
Договорът, и същото се регулира и тълкува 
съгласно законите на Англия. Термините, 
посочени с главна буква, които са използва­
ни, имат значението, дадено им в Договора.
Дата: [•] 2014 г.
РЕПУБЛИКА БЪЛГАРИЯ, 
Представлявана от Министъра на финансите
Подпис: ______________________________________
Име:
Длъжност:
АНЕКС
УСЛОВИЯ НА ОБЛИГАЦИИТЕ
Следващият текст е текстът на Условия­
та на Облигациите, който – след приключване 
на сделката и след възможни изменения – ще 
бъде изписан на гърба на всеки Сертификат за 
Облигация (ако такъв бъде издаден)
Облигациите в [евро/щатски долари с 
номинал [•] и [•]] процента лихва с падеж [•] 
(„Облигациите“, което понятие включва и 
всички допълнителни облигации, емитирани 
в съответствие с Условие 14 (Други условия) 
и формиращи един клас с тях) на Република 
България („Емитента“), са одобрени със Закона 
за държавния бюджет на Република България 
за 2014 г., с решения на Министерския съвет 
от [•] 2014 г. и [•] 2014 г. и със Закон за рати­
фикация на Договора за фискално агентство 
(както е дефиниран по-долу), Договора за 
подписка във връзка с емитирането на Об­
лигации (както е дефиниран в „Записване и 
продажба“) и Акта за поемане на задължения 
(както е дефиниран по-долу), ратифициран от 
Народното събрание на [•] 2014 г., подпечатан 
с държавния печат от Президента на [•] 2014 г. 
и обнародван в „Държавен вестник“, бр. [•] 
от [•] 2014 г., в сила от [•] 2014 г.] („Закон за 
ратификацията“). Договорът за фискално 
агентство от [•] 2014 г., както и неговите пос­
ледващи допълнения и изменения („Договор 
за фискално агентство“), е сключен между 
Емитента и Дъ Банк ъв Ню Йорк Мелън като 
фискален агент и другите агенти, посочени 
в него. Облигациите представляват прио­
ритетно задължение по Акта за поемане на 
задължения от [•] 2014 г. („Акт за поемане на 
задължения“), сключен от Емитента във връзка 
с издаването на Облигациите. Фискалният 
агент, Регистраторът, както и всеки агент по 
прехвърлянето в настоящото се означават 
съответно като „Фискалния агент“, „Регистра­
тора“ и „Агентите по прехвърлянето“. „Пла­
тежни агенти“ означава Фискалният агент 
и платежните агенти, посочени в Договора 
за фискално агентство, като в понятието се 
включват и всеки друг платежен агент или 
платежни агенти, определяни впоследствие 
по отношение на Облигациите. „Агенти“ оз­
начава Фискалният агент, Платежните агенти, 
Регистраторът, Агентите по прехвърлянето 
и всеки друг агент или агенти, определени 
впоследствие по отношение на Облигации­
те. Някои от разпоредбите на тези Условия 
представляват обобщение на уговореното в 
Договора за фискално агентство и се под­
чиняват на детайлната уредба, изложена в 
неговите разпоредби. Договорът за фискално 
агентство урежда формата на Облигациите. 
Преписи от Договора за фискално агентство 
и Акта за поемане на задължения са на раз­
положение за преглед от Облигационерите 
(съгласно дефиницията по-долу) в рамките на